Luengas italo-dalmatas

As luengas italo-dalmatas u luengas romances centrals son un grupo de luengas romances charradas en Italia, Corcega y, d'antis mas, en a costa dalmata de Croacia.

As luengas italo-dalmatas se pueden dividir en:Hammarström, Harald & Forkel, Robert & Haspelmath, Martin & Nordhoff, Sebastian. 2014. "Italo-Dalmatian" Glottolog 2.3. Leipzig: Max Planck Institute for Evolutionary Anthropology.  
Italorromanicas, que incluyen a mayoría d'as luengas centrals y meridionals italianas. 
Dalmatorromanicas, que incluyen o dalmata y l'istriot.
Por un regular s'acepta a existencia de cuatre brancas prencipals d'as luengas romances que son as occidentals, as italo-dalmatas, o sardo y as orientals. Manimenos existen atras opcions ta clasificar as luengas italo-dalmatas:
 As luengas italo-dalmatas se clasifican a vegadas aintro d'as luengas romances orientals (que incluyen o rumano), divididas en as brancas occidental, sardo y oriental.
 As luengas italo-dalmatas se clasifican a vegadas aintro d'as luengas romances occidentals (que incluyen os luengas galorromanicas y iberorromanicas) como italo-occidental, divididas en as brancas italo-occidental, sardo y oriental.
 As luengas italorromanicas se clasifican a vegadas aintro d'as luengas italo-occidentals, con o dalmata incluyiu en o grupo romance oriental, divididas en as brancas italo-occidental, sardo y oriental.
 O corso (d'o italo-dalmata) y o sardo s'agrupan a vegadas formando as luengas romances meridionals u romances insulars, divididas en as brancas occidental, italo-dalmata, meridional y oriental.

Clasificación
Basando-se en a intelichibilidat mutua, Dalby lista cuatre luengas: o corso, o italiano (toscán–central), o napolitán–siciliano, y o dalmata.David Dalby, 1999/2000, The Linguasphere register of the world's languages and speech communities. Observatoire Linguistique, Linguasphere Press. Volume 2. Oxford.. Una clasificación mas detallada de luengas y dialectos incluye os siguients grupos:

Dalmatorromanz
L'idioma dalmata, charrau en a rechión de Dalmacia, en Croacia. Desapareixió en o sieglo XIX.
Variedaz rechionals d'o dalmata yeran o ragusán, o vegliota y o chadrán.
L'istriot, charrau en a peninsula d'Istria en Croacia, Eslovenia y Italia. A vegadas se considera que l'istriot no fa parti d'o grupo italo-dalmata.

Italorromanz
Bi ha cuatre grupos prencipals de dialectos o luengas italianas centro-meridionals:
Toscano-corso: grupo de dialectos charraus en a rechión italiana de Toscana y a isla francesa de Corcega.
Dialectos toscans septentrionals:
O florentín, charrau en a ciudat de Florencia constituye l'alazet de l'actual italiano estándard.
 Atros dialectos como o pistoiese; o pesciatino u valdinievolese; o lucchese; o versiliese; o viareggino; o pisano-livornese.
Dialectos toscans meridionals:
Dialectos aretino-chianaiolo, senese, grossetano.
O corso charrau en Corcega, se creye que desciende prencipalment d'o toscán.Harris, Martin; Vincent, Nigel (1997). Romance Languages. London: Routlegde. ISBN 0-415-16417-6. 
O gallurés y sasarés charraus en o norte d'a isla de Cerdenya, se consideran dialectos d'o corso.
O italiano central u dialectos latino-umbrio-marquián: charraus prencipalment en as rechions de Lazio (incluyindo Roma); Umbría; Marcas centrals y una chicota parti d'os Abruzos y a Toscana.
O romanesco charrau en Roma y o Lazio.
O dialecto de Castelli Romani charrau en Castelli Romani, en a provincia de Roma, Lazio.
O dialecto de Tuscia u Viterbo charrau en a provincia de Viterbo, Lazio.
O ciociaro charrau en Ciociaria en a provincia de Frosinone, Lazio.
O umbrio charrau en Umbría.
O marquián central charrau en as Marcas centrals.
O sabino charrau en a ciudat de  L'Aquila (Abruzos) y a provincia de Rieti (Lazio).
O italiano meridional u idioma napolitán charrau en o sud d'as Marcas; sud de Lazio; Abruzos; Molise; Campania (incluyindo Nápols); Basilicata; y o norte tanto d'Apulia como de Calabria. 
O dialecto napolitán campano, napolitán irpino, y lazial meridional charraus en Nápols y Campania; y o sud de Lazio.
L'abruzés-marquián meridional: charrau en a rechión d'os Abruzos y a o sud d'as Marcas.
O molisán charrau en a rechión de Molise.
O basilicatino u lucanián charrau en a rechión de Basilicata, tamién conoixida como Lucania.
O pugliese u pullán charrau en o norte d'a rechión de Pulla.
O cosentino tamién conoixiu como calabrés septentrional charrau en a provincia de Cosenza, a o norte de Calabria. 
Italiano extremo-meridional u idioma siciliano charrau en a isla de Sicilia, en o sud d'as rechions de Calabria y Pulla, y en bellas zonas de Campania. 
O siciliano, charrau en a isla de Sicilia y dividido en siciliano occidental; metafonetica central; metafonetica sudoriental; ennese; nonmetafonetica oriental y messinese.
 Dialectos sicilianos en atras islas como o dialecto d'Isole Eolie, en as islas eolias, y o pantesco, en a isla de Pantelleria.
O calabro,En italiano Calabrese (pl. Calebresi). Sinonimos: Calabro, Calabra, Calabri, calabre (m., f., m.pl., f.pl.). Siciliano: calabbrìsi,  calavrìsi. u calabrés central meridional: grupo de dialectos charraus en arias centralsy meridionals d'a rechión de Calabria.
O salentino charrau en Salento rechión d'o sud de Pulla. 
O celendano meridional (a vegadas clasificau como un dialecto campano) charrau en a parti meridional de Cilento, que ye o sud d'a provincia de Salerno, en a rechión de Campania.
Amás, se charran bellas luengas galoitalicas en a parti centro-meridional d'Italia.

Chudeoitaliano
As luengas chudeoitalianas son as variedaz d'o italiano que yera charradas por as comunidaz chudievas d'Italia y Corfu y Zakynthos, en as Islas Chonicas, entre os sieglos X y XX.

Se veiga tamién
Luengas d'Italia
Idioma italiano
Dialectos italianos

Referencias

*